El Mercat del Bescanvi de Llibres torna a la Casa de Cultura, el dijous 31 d’octubre
2025-07-24

El Mercat del Bescanvi literari torna, com cada últim dijous de mes, a la Casa de Cultura de Burjassot. L’equip de les Biblioteques Municipals torna a apostar per aquesta activitat demandada i acollida de manera molt positiva per ciutadania.

La cita a l’octubre serà dijous 31, en horari de 17.00 a 19.00 hores, en la planta baixa de la Casa de Cultura. En el Mercat del Bescanvi es poden intercanviar llibres ja llegits per nous que es vulguen descobrir.

L’objectiu d’aquesta activitat és fomentar el plaer de llegir a través de l’intercanvi de llibres, a qualsevol edat, ja que, tal com assenyalen des de les Biblioteques, sempre hi ha un nou llibre per a una nova lectora o lector.